Specialiųjų pirkimo sąlygų 3 priedas

RANGOS SUTARTIS (projektas)
[data ir numeris nurodyti metaduomenyse]

[teisinė forma] [pavadinimas], juridinio asmens kodas [kodas], kurios registruota buveinė yra [adresas], atstovaujama [pareigos, vardas, pavardė], veikiančio(-ios) pagal [dokumentas, kurio pagrindu veikia asmuo] (toliau – Rangovas), 
ir
Vilniaus universitetas, juridinio asmens kodas 211950810, registruotas LR juridinių asmenų registre adresu Universiteto g.3, Vilnius, LT-01513, atstovaujama kanclerio Raimundo Balčiūnaičio, veikiančio pagal 2021-09-16 įgaliojimą Nr. RI-328, (toliau – Užsakovas), 
toliau Rangovas ir Užsakovas kiekvienas atskirai gali būti vadinami „Šalimi“, o abu kartu – „Šalimis“,
[bookmark: _Hlk184210882]vadovaujantis viešojo pirkimo „Vilniaus universiteto bendrabučių balkonų remonto pirkimas, Nr. 5914/2024/TVPC“, CVP IS pirkimo numeris ____ (toliau – Pirkimas), rezultatais ir susitarė dėl toliau išvardytų sąlygų ir sudarė šią rangos sutartį (toliau – Sutartis).

1. SUTARTIES DALYKAS IR KAINA
1.1. Rangovas įsipareigoja Sutarties galiojimo laikotarpiu pagal Užsakovo teikiamus užsakymus atlikti Vilniaus universiteto objektų (nurodytų Sutarties priede Nr. 1 „Techninė specifikacija“) balkonų paprastojo remonto darbus (toliau – Darbai), o Užsakovas įsipareigoja sudaryti Rangovui būtinas sąlygas Darbams atlikti, priimti tinkamai ir laiku atliktus Darbus ir sumokėti už juos Sutartyje ir jos prieduose nustatyta tvarka ir terminais.
1.2. Darbai privalo atitikti Sutarties priede Nr. 1 „Techninė specifikacija“ ir Nr. 2 „Darbų kainoraštis“ nustatytus reikalavimus. 
1.3. Pradinės Sutarties vertė[footnoteRef:2] yra 525 920,36 (penki šimtai dvidešimt penki tūkstančiai devyni šimtai dvidešimt eurų ir 36 ct) Eur be PVM.  [2:  Kainodaros taisyklių nustatymo metodikos, patvirtintos Viešųjų pirkimų tarnybos direktoriaus 2017-06-28 įsakymu Nr. 1S-95,  36.2 punktas.] 

PVM sudaro  110 443,28 (šimtas dešimt keturi šimtai keturiasdešimt trys eurai ir 28 ct) Eur. 
1.4. [bookmark: _Hlk184210467]Pirkimo dokumentuose ir (ar) Sutartyje nenumatytiems darbams, kurių iš anksto negalima numatyti, tačiau jie yra būtini, norint tinkamai įvykdyti Sutartį, (toliau – nenumatyti darbai)  skirta suma negali viršyti 52 592,04 (penkiasdešimt dviejų tūkstančių penkių šimtų devyniasdešimt dviejų eurų ir 4 ct) Eur be PVM (t. y. ne daugiau kaip 10 (dešimt) procentų nuo pradinės Sutarties vertės per visą Sutarties galiojimo laikotarpį), arba 63 636,36 (šešiasdešimt trijų tūkstančių šešių šimtų trisdešimt šeši eurų ir 36 ct) Eur su PVM, iš kurių PVM sudaro 11 044,32 (vienuolika tūkstančių keturiasdešimt keturis eurus ir 32 ct) Eur. Ši dalis į pradinės Sutarties vertę be PVM neįskaičiuojama.
1.5. Sutarties kaina (kurią sudaro  pradinės Sutarties vertė Eur be PVM, taip pat nenumatytiems darbams skirta suma Eur be PVM ir PVM) yra 700 000,00 (septyni šimtai tūkstančių eurų ir 00 ct) Eur su PVM.
1.6. Sutarties priede Nr. 2 „Darbų kainoraštis“ yra nurodyti preliminarūs (palyginamieji) Darbų kiekiai. Užsakovas neįsipareigoja išpirkti viso preliminaraus (palyginamojo) Darbų kiekio. Sutarties priede Nr. 2 „Darbų kainoraštis“ atskirose eilutėse nurodytas Darbų kiekis gali būti keičiamas (didėti ar mažėti). Užsakovas perka Darbus pagal poreikį Sutarties priede Nr. 2 „Darbų kainoraštis“ nurodytais įkainiais, neviršijant pradinės Sutarties vertės, nurodytos Sutarties 1.3 punkte. Nenumatytiems darbams skirta suma nurodyta Sutarties 1.4 punkte, taip pat neprivalo būti išnaudota visa, Užsakovas perka nenumatytus darbus pagal poreikį.
1.7. Į Darbų įkainius yra įtraukti visi mokesčiai, medžiagų kaina ir visos Rangovo patirtinos išlaidos, susijusios su tinkamu Darbų atlikimu.
1.8. Darbų užsakymai gali būti teikiami vienai ar kelioms Sutarties priede Nr. 2 „Darbų kainoraštis“ nurodytoms Darbų rūšims ir (ar) nenumatytiems darbams, suderinus su Užsakovu konkretaus Darbo atlikimo laiką.
1.9. Jeigu Rangovas nustato (vadovaujantis Lietuvos Respublikos statybos įstatymo nuostatomis), kad užsakyme pateiktų Darbų atlikimui privalomas projektas arba statybos leidimas, Rangovas apie tai privalo raštu (pvz., el. paštu) informuoti Užsakovo atstovą ir pateikti argumentus vadovaujantis Lietuvos Respublikos statybos įstatymo nuostatomis, neteikti suderinimui sąmatos bei nepradėti Darbų.

2. KAINODARA IR ĮKAINIŲ PERSKAIČIAVIMAS
2.1. Sutarčiai taikoma fiksuoto įkainio ir kintamo įkainio kainodara, vadovaujantis Kainodaros taisyklių nustatymo metodika, patvirtinta Viešųjų pirkimų tarnybos direktoriaus 2017-06-28 įsakymu Nr. 1S-95 „Dėl kainodaros taisyklių nustatymo metodikos patvirtinimo“.
2.2. Darbams, kurie išvardinti Sutarties priede Nr. 2 „Darbų kainoraštis“, taikoma fiksuoto įkainio kainodara. Nenumatytiems darbams taikoma kintamo įkainio kainodara. Kintamas įkainis susideda iš dviejų dalių – kintamos dalies ir Rangovo pasiūlytos nuolaidos, kuri skaičiuojama santykiniu dydžiu (procentais) ir kuri nurodyta Sutarties priede Nr. 2 „Darbų kainoraštis“.
2.3. Už nenumatytus darbus apmokama pagal įkainius, ne didesnius kaip užsakymo pateikimo dieną nustatytus aktualios redakcijos Rekomendacijose dėl statinių statybos skaičiuojamųjų kainų nustatymo:
https://ssva.lt/registrai/miniregs/regsman/rekomendacijos_list.php (toliau – Rekomendacijos) nurodytus atitinkamų darbų įkainius pritaikius Rangovo pasiūlytą nuolaidą  nurodoma (proc.).
2.5.  Sutartyje nustatyta kaina/ įkainiai perskaičiuojami tik Sutartyje numatytais atvejais:
2.5.1. pasikeitus PVM tarifui;
2.5.2. dėl kainų lygio pokyčio.
2.6. Sutarties kainos (įkainių) perskaičiavimas dėl kainų lygio pokyčio (taikoma tik fiksuoto įkainio kainodaros daliai):
2.6.1. duomenys, kuriais remiamasi vertinant kainų lygio kitimą: Valstybės duomenų agentūros interneto svetainėje http://osp.stat.gov.lt/ skelbiamas indeksas „Pastatų remonto sąnaudų elementų kainų indeksai“ (toliau – Indeksas);
2.6.2. Pradinės Sutarties vertė, nurodyta Sutarties 1.3. p. ir Sutarties priede Nr. 2 „Darbų kainoraštis“ nurodyti įkainiai, gali būti perskaičiuojami ne dažniau kaip kas 6 mėnesius nuo Sutarties įsigaliojimo dienos jeigu Indekso reikšmė pakinta daugiau kaip 0,05 per bet kurį Darbų vykdymo laikotarpį;
2.6.3. Sutarties priede Nr. 2 „Darbų kainoraštis“ nurodyti įkainiai perskaičiuojami dėl Indekso pokyčio,  padauginant pagal Sutartį neišpirktų darbų įkainių vertes iš Indekso pokyčio koeficiento (P), kuris apskaičiuojamas pagal toliau nurodytą formulę:
P = Ln/Lo;  
čia:  
P – Indekso pokyčio koeficientas;  
Ln – paskutinis skelbiamas kainos Indeksas kreipimosi dėl įkainių perskaičiavimo dieną;  
Lo – bazinės kainos indeksas (pasiūlymų pateikimo termino pabaigos mėnesio indeksas).

2.6.4. Pradinės Sutarties vertė, nurodyta Sutarties 1.3. punkte perskaičiuojama pagal žemiau nurodytą formulę:
Perskaičiuota pradinės Sutarties vertė = PD+((SK – PD)* P  
Kai:  
PD – iki prašymo pateikimo Užsakovo atliktų Darbų vertė su PVM;  
SK – perskaičiavimo metu galiojanti pradinės Sutarties vertė;  
P – Indekso pokyčio koeficientas;
2.6.5. Perskaičiuoti įkainiai ir pradinės Sutarties vertė įsigalioja nuo abiejų Šalių susitarimo dėl Sutarties pakeitimo pasirašymo dienos, jei pačiame susitarime nenumatyta kitaip. Už Darbus, atliktus iki susitarimo dėl įkainių perskaičiavimo pasirašymo dienos, Užsakovas apmoka taikant iki tol galiojusius įkainius, o už Darbus, atliktus po susitarimo pasirašymo dienos, Rangovui bus apmokama taikant po perskaičiavimo apskaičiuotus įkainius. Jeigu Darbų atlikimas vėluoja dėl Rangovo kaltės, uždelstų Darbų kaina / įkainiai nėra perskaičiuojami dėl kainų lygio kilimo (t. y. negali būti didinami);
2.6.6. Sutarties kainos (įkainių) perskaičiavimas įforminamas Šalių pasirašomu papildomu susitarimu. Nei viena iš Šalių neturi teisės atsisakyti pasirašyti tokio susitarimo be pagrįstų priežasčių. Prie Sutarties kainos perskaičiavimo yra būtina pridėti šiuos Sutarties šalių įgaliotų atstovų pasirašytus priedus: įkainių Eur be PVM perskaičiavimą pagrindžiančius dokumentus, skaičiavimą pagrindžiančius dokumentus.
2.7. Kainos perskaičiavimas pasikeitus PVM tarifui: 
2.7.1. Sutarties vykdymo metu teisės aktais pakeitus Darbams taikomą PVM tarifą Darbų kaina / įkainiai atitinkamai didinama arba mažinama. Sutarties kainos perskaičiavimo formulė pasikeitus PVM tarifui: 
[image: Paveikslėlis, kuriame yra juodas, tamsa

Automatiškai sugeneruotas aprašymas] 
[image: ]- perskaičiuota Sutarties kaina (su PVM) 
[image: ]- Sutarties kaina (su PVM) iki perskaičiavimo 
P –   atliktų Darbų kaina (su PVM) iki perskaičiavimo 
[image: ]- senas PVM tarifas (procentais) 
[image: ]- naujas PVM tarifas (procentais).
2.7.2. Perskaičiuota Sutarties kaina / Darbų kaina įforminami Susitarimu, kuris tampa neatskiriama Sutarties dalimi, ir turi būti taikomi nuo naujo PVM įvedimo datos (nepriklausomai nuo to, kada pasirašytas Susitarimas).


3. DARBŲ UŽSAKYMO PROCEDŪRA
3.1. Užsakovo atstovas Sutarties 4.1 punkte Rangovo nurodytu el. pašto adresu laisva forma teikia Darbų užsakymą, t. y. įrašo reikalingus atlikti Darbus, jų kiekius, įkainius, kurie nurodyti Sutarties priede Nr. 2 „Darbų kainoraštis“, o, esant nenumatytiems darbams, įrašo atitinkamus įkainius, nurodytus Rekomendacijose, kuriems pritaiko Rangovo pasiūlytą nuolaidą  nurodoma (proc.), ir nurodo Darbų pradžios datą.
3.2. Rangovas ne vėliau kaip per 10 (dešimt) kalendorinių dienų po Darbų užsakymo pateikimo dienos (avariniu atveju per 2 (dvi) darbo dienas, jeigu netikėtai balkonas pradeda trupėti/irti), užsakymą pateikusiam Užsakovo atstovui turi atsiųsti suderinimui sąmatą, sudarytą, vadovaujantis Darbų užsakyme nurodytais Darbų kiekiais bei Sutarties priede Nr. 2 „Darbų kainoraštis“ ir/ar Rekomendacijose nurodytais įkainiais, nenumatytiems darbams pritaikydamas pasiūlytą nuolaidą  nurodoma (proc.).
3.3. Užsakovo atstovas ne vėliau kaip per 1 (vieną) darbo dieną nuo Rangovo pageidavimo apžiūrėti remonto objektą pateikimo, turi sudaryti galimybę Rangovui apžiūrėti remonto objektą suderintu laiku.
3.4. Užsakovo atstovas, gavęs Rangovo sąmatą suderinimui, per 7 (septynias) kalendorines dienas turi ją patvirtinti arba pateikti pastabas (nepatvirtinimo motyvuotas priežastis) ir grąžinti Rangovui sąmatą pataisyti nustatydamas protingą terminą pataisymams atlikti.
3.5. Darbų atlikimo terminas įrašomas Užsakovo atstovo užsakyme ir kiekvienu atskiru atveju gali būti nuo 2 (dviejų) iki 180 (vienas šimtas aštuoniasdešimt) kalendorinių dienų (atsižvelgiant į avarijos (žalos) grėsmės lygį, darbų apimtis) nuo užsakymo sąmatos patvirtinimo, tačiau bet kuriuo atveju turi atitikti protingumo kriterijus.

4. UŽ SUTARTIES VYKDYMĄ ATSAKINGI ASMENYS
4.1. Sutarties Šalys susirašinėja lietuvių kalba. Visi užsakymai, pranešimai, sutikimai ir kitas susižinojimas, kuriuos Šalis gali pateikti pagal Sutartį, bus laikomi galiojančiais ir įteiktais tinkamai, jeigu yra pateikti žemiau nurodytais kontaktais:
	
	Užsakovo atstovas
	Rangovo atstovas

	Vardas, pavardė
	
	

	Telefonas
	
	

	El. paštas
	
	


4.2. Jei pasikeičia Šalies adresas ir (ar) kiti duomenys, tokia Šalis turi informuoti kitą Šalį pranešdama ne vėliau, kaip prieš 5 (penkias) darbo dienas. Apie įgalioto asmens, atsakingo už Sutarties vykdymą, pasikeitimą Užsakovas informuoja Rangovą Sutarties 4.1. punkte nurodytu el. paštu ir atskiras Sutarties pakeitimas dėl šios priežasties nėra atliekamas.
4.3. Atliktų Darbų aktus ir kitus su Sutarties vykdymu susijusius dokumentus iš Užsakovo pusės turi teisę pasirašyti Užsakovo atstovas.
4.4. Užsakovas gali pakeisti Sutarties 4.1. punkte nurodytą Užsakovo atstovą ir/arba paskirti kitą (-us) Užsakovo atstovą Darbų užsakymų teikimui ir kitiems Sutartyje nurodytiems Užsakovo atstovui deleguotų funkcijų atlikimui apie tai iš anksto informuodamas Rangovą ne vėliau, kaip prieš 5 (penkias) darbo dienas. Apie įgalioto asmens, atsakingo už Sutarties vykdymą, pasikeitimą Užsakovas informuoja Rangovą šiame punkte nurodytu el. paštu ir atskiras Sutarties pakeitimas dėl šios priežasties nėra atliekamas.

5. RANGOVO TEISĖS IR ĮSIPAREIGOJIMAI
5.1. Rangovas įsipareigoja priimti Užsakovo atstovo teikiamus Darbų užsakymus, laiku ir tinkamai parengti ir suderinti Darbų sąmatas. 
5.2. Tinkamai atlikti Darbus savo medžiagomis, kurios atitinka Sutarties priede Nr. 1 „Techninė specifikacija“ nustatytus reikalavimus, savo techninėmis darbo priemonėmis ir žmogiškaisiais ištekliais Užsakovo atstovo užsakymuose nustatytais Darbų atlikimo terminais.
5.3. Užtikrinti teisės aktų ir normatyvinių statybos dokumentų laikymąsi, darbo saugumą remontuojamame objekte, objekto priešgaisrinę, aplinkos ir materialinių vertybių apsaugą.
5.4. Užsakovo atstovo užsakymuose nustatytais terminais tinkamai atliktus Darbų rezultatus perduoti Užsakovo atstovui ir pasirašyti atliktų darbų aktus.
5.5. Rangovas turi raštu (pvz., el. paštu) nedelsiant informuoti Užsakovą apie Sutarties vykdymo metu paaiškėjusias aplinkybes, kurios iš anksto nebuvo numatytos ir kurios trukdo pabaigti Darbus laiku arba galimai sukels objekto, kuriame atliekami Darbai, būklės suprastėjimą.
5.7. Rangovas įsipareigoja Užsakovo atstovo užsakytiems Darbams vadovauti paskirti kvalifikuotą objekto statybos vadovą, kurio kvalifikacija buvo įvertinta Pirkimo vykdymo metu.  Rangovas neturi teisės be atskiro rašytinio Užsakovo sutikimo perduoti šioje Sutartyje numatytų Darbų/jų dalies vykdymo tretiesiems asmenims.
5.8. Rangovas turi užtikrinti Darbų zonoje ir už jos ribų (kiek tai reikalinga Darbų atlikimui) nuolatinę tvarką ir švarą, Darbus vykdyti tvarkingai, neteršiant statybvietės ir aplinkinės teritorijos, savo sąskaita ir rizika atstatyti sugadintus įvažiavimus į statybvietę, užtikrinti eismo saugumo prievolių trečiųjų asmenų ir jų turto atžvilgiu vykdymą, tvarkingai laikyti Darbų atliekas arba, Užsakovui pageidaujant, sukrauti jas į Rangovo nurodytus šiukšlių konteinerius. Užbaigus Darbus, bet ne vėliau kaip iki objekto statybos užbaigimo procedūrų pradžios savo sąskaita ir rizika kruopščiai sutvarkyti ir išvalyti Darbų zoną, t. y. pašalinti Darbų atlikimo metu susidariusį statybinį laužą ir kitas atliekas, pašalinti neigiamo poveikio pasekmes už statybvietės esančiai teritorijai ir/ar objektams. 
5.9. Rangovas turi Darbų vykdymui reikalingomis medžiagomis/įrengimais/mechanizmais apsirūpinti laiku ir Darbams atlikti naudoti teisės aktų nustatyta tvarka sertifikuotas medžiagas, dirbinius, gaminius ir įrengimus, taip pat užtikrinti tinkamą statybinių medžiagų priėmimą, tikrinti jų atitikties dokumentus, organizuoti statybinių medžiagų, statybos technikos apsaugą ir taupų naudojimą, atsakyti už medžiagų kokybę, atliekant Darbus savo medžiagomis ir savo priemonėmis, statybų veiklą reglamentuojančių teisės aktų nustatytais atvejais ar Užsakovui pareikalavus pateikti medžiagų pavyzdžius, jų išbandymo rezultatus (sertifikatus).
5.10. Rangovas įsipareigoja užtikrinti, kad visi statybvietėje esantys ir Darbus atliekantys asmenys turėtų skaidriai dirbančių asmenų identifikavimo kodus arba juose užšifruotus duomenis pagrindžiančius dokumentus, jeigu kodas negali būti suformuotas.
5.11. Rangovas tinkamai nevykdantis skaidriai dirbančių  asmenų identifikavimo reikalavimų atsako  Lietuvos Respublikos teisės aktų nustatyta tvarka.  
5.12. Rangovas patvirtina, jog šios Sutarties pasirašymo metu ir viso Sutarties vykdymo metu atitinka Pirkimo dokumentuose nurodytus aplinkosauginius reikalavimus bei turi ir turės atitiktį patvirtinančius dokumentus. Jei Sutarties vykdymo metu paaiškėtų, jog Rangovas nebeatitinka, nesilaiko ar netinkamai laikosi nustatytų aplinkosauginių reikalavimų (toliau - neatitikimai) ir Rangovas nepašalina neatitikties per Užsakovo nurodytą terminą, Rangovui taikoma Sutarties  8.5 punkte numatyta bauda.     
5.13. Rangovas turi teisę gauti mokėjimus už faktiškai atliktus Darbus su sąlyga, kad jis tinkamai vykdo šią Sutartį.
5.14. Tuo atveju jei Rangovo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Rangovas įsipareigoja, kad Sutartį vykdys tik tokią teisę turintys asmenys. Tokiu atveju Rangovas iki atitinkamų veiklų vykdymo pradžios Užsakovui turės pateikti atitinkamus dokumentus, įrodančius, kad pirkimo Sutartį vykdys tik tokią teisę turintys asmenys.
5.15. Rangovas turi ir kitas šioje Sutartyje ir (ar) jos prieduose, ir (ar) Lietuvos Respublikos galiojančių teisės aktų numatytas teises bei pareigas.

6. UŽSAKOVO TEISĖS IR PAREIGOS
6.1. Užsakovas turi teisę kontroliuoti ir techniškai prižiūrėti atliekamų Darbų eigą, apimtis ir kokybę, Rangovo naudojamų medžiagų/įrenginių kokybę, Darbų grafikų pagal suderintas sąmatas laikymąsi.
6.2. Užsakovas pastebėjęs nukrypimus nuo Sutarties sąlygų, ar kitus trūkumus, nedelsiant raštu (pvz., el. paštu arba žodžiu, patvirtinant tai raštu) praneša apie tai Rangovui. 
6.3. Užsakovo atstovas įsipareigoja priimti atliktus kokybiškus Darbus ir pasirašyti atliktų Darbų perdavimo-priėmimo aktą arba surašyti trūkumus per 7 (septynias) kalendorines dienas nuo Rangovo atliktų darbų akto pateikimo dienos.
6.4. Nustatęs trūkumus, dėl kurių Darbų rezultato neįmanoma naudoti pagal numatytą paskirtį ar jei Rangovas Užsakovo atstovo nurodomų trūkumų nepašalina per Užsakovo atstovo nurodytą protingą terminą, Užsakovo atstovas turi teisę atsisakyti priimti Darbų rezultatą.
6.5. Užsakovas įsipareigoja laiku sumokėti už tinkamai atliktus kokybiškus Darbus pagal šios Sutarties sąlygas.  
6.6. Užsakovas, siekdamas įsitikinti, jog Rangovas laikosi aplinkosauginių reikalavimų, Sutarties vykdymo metu turi teisę ne dažniau nei kasmet prašyti Rangovo pateikti informaciją, ataskaitas ir/ar dokumentus, patvirtinančius Rangovo aplinkosaugos reikalavimų laikymąsi.
6.7. Užsakovas turi kitas teises ir pareigas, nustatytas Sutartyje ir (ar) jos prieduose, ir (ar) Lietuvos Respublikos galiojančių teisės aktų numatytas teises bei pareigas.

7. ATSISKAITYMAI TARP ŠALIŲ
7.1. Užsakovas apmoka Rangovui už tinkamai atliktus ir pagal Darbų priėmimo–perdavimo aktą perduotus Užsakovui Darbus pagal PVM sąskaitą faktūrą per 30 (trisdešimt) kalendorinių dienų po to, kai gauna PVM sąskaitą faktūrą. PVM sąskaita faktūra pateikiama tik po to kai Darbų priėmimo-perdavimo aktą pasirašo abi Šalys. 
7.2. Jeigu užsakytų Darbų atlikimo terminas nustatytas ilgesniam nei 1 (vieno) mėnesio laikotarpiui, Rangovas, iš anksto suderinęs su Užsakovu, gali priduoti Darbus periodiškai, tačiau ne dažniau nei kas mėnesį. Tokiu atveju Rangovas turi teisę pateikti Užsakovo atstovui atliktų Darbų aktą, kurio pagrindu Rangovas ir Užsakovo atstovas nustato atliktų Darbų dalį, pagal kurią nustatoma Rangovui mokėtina suma taikant Sutarties priedo Nr. 2 „Darbų kainoraštis“ nurodytus Darbų įkainius ir/ar Rekomendacijose nurodytus įkainius, o nenumatytiems darbams taikant  pasiūlytą nuolaidą  nurodoma (proc.).
7.3. Vykdant Sutartį visi mokėjimo dokumentai teikiami tik elektroniniu būdu. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos Rangovo pasirinktomis priemonėmis arba naudojantis „Sąskaitų administravimo bendroji informacinė sistema“ (toliau – SABIS) priemonėmis. Rangovui neturint techninių galimybių pateikti sąskaitą faktūrą aukščiau nurodytais būdais, sąskaita faktūra gali būti pateikiama elektroniniu paštu už Sutartį atsakingam asmeniui, kad Užsakovas įkeltų sąskaitos faktūros kopiją į SABIS. 
7.4. Mokėjimai atliekami eurais. 
7.5. Apmokėjimas laikomas įvykdytu, kai pinigai patenka Rangovo sąskaitą banke, nurodytą Sutartyje. 

8. ŠALIŲ ATSAKOMYBĖ
8.1.  Jei Užsakovas dėl savo kaltės vėluoja atsiskaityti su Rangovu už tinkamai atliktus Darbus, jis įsipareigoja sumokėti Rangovui 0,02 % dydžio delspinigius nuo laiku neapmokėtos sumos be PVM už kiekvieną uždelstą kalendorinę dieną. 
8.2. Jei Rangovas, dėl savo kaltės neatlieka Darbų šios Sutarties ir Užsakovo Darbų užsakyme nustatytu terminu,  jis įsipareigoja sumokėti Užsakovui 0,02 % dydžio delspinigius nuo neįvykdyto užsakymo Darbų kainos be PVM už kiekvieną uždelstą kalendorinę dieną. 
8.3. Rangovas Sutarties įvykdymą užtikrina netesybomis: delspinigiais (Sutarties 8.2 punktas) ir 5 (penkių) procentų dydžio bauda nuo pradinės Sutarties vertės Eur be PVM, nustatytos Sutarties 1.3 punkte, Sutartyje nustatytais atvejais.
8.4. Užsakovas taiko Rangovui Sutarties 8.3 punkte nurodyto dydžio baudą ir turi teisę vienašališkai nutraukti Sutartį šiais atvejais:
8.4.1. Užsakovas daugiau nei 2 (du) kartus Rangovui pagrįstai taikė delspinigius pagal Sutartį;
8.4.2.  Rangovas daugiau nei 2 (du) kartus užsakymą pateikusiam Užsakovo atstovui laiku neatsiuntė suderinimui sąmatos kaip nurodyta Sutarties 3.2 punkte;
8.4.3. Rangovas daugiau nei 1 (vieną) kartą nepagrįstai nepašalina Užsakovo atstovo nurodomų Rangovo atliktų Darbų trūkumų per Užsakovo atstovo nurodytą protingą terminą, kaip nurodyta Sutarties 6.4 punkte;
8.4.4. Rangovas bent 1 (vieną) kartą neatlieka arba atsisako atlikti Užsakovo atstovo užsakytus Darbus;
8.4.5. Rangovas dėl savo kaltės daugiau nei 10 (dešimt) dienų vėluoja galutinai pabaigti Užsakovo atstovo užsakytus Darbus;
8.4.6. Rangovas bankrutuoja arba yra likviduojamas, sustabdo ūkinę veiklą arba  įstatymuose ir kituose teisės aktuose numatyta tvarka susidaro analogiška situacija;
8.4.7. Rangovas neužtikrina, kad Sutartį vykdytų specialistai, kurių kvalifikacija buvo įvertinta (jei vertinta) Pirkimo vykdymo metu arba kiti su Užsakovo atstovu suderinti Sutarties vykdymui paskirti ne žemesnės kvalifikacijos specialistai, kaip buvo reikalauta Pirkime.
8.5. Rangovui taikoma 100,00 (vieno šimto eurų ir 00 ct) Eur bauda dėl aplinkosauginių reikalavimų, kaip tai numatyta Sutarties 5.12 punkte, nesilaikymo už kiekvieną nustatytą atvejį. 
8.6. Sutartinės atsakomybės pritaikymas neatleidžia Šalių nuo pareigos vykdyti Sutartyje prisiimtus įsipareigojimus.
8.7. Užsakovas turi teisę vienašališkai išskaičiuoti netesybas iš Rangovui pagal Sutartį mokėtinų sumų (pranešant apie tai Rangovui raštu).

9. SUTARTIES GALIOJIMAS, TRUKMĖ, PAKEITIMAI
9.1. Sutartis įsigalioja Sutarties Šalims ją pasirašius (antrosios Šalies pasirašymo dieną) ir galioja 36 (trisdešimt šešis) mėnesius, tačiau ne ilgiau nei bus išnaudota pradinės Sutarties vertė, nurodyta Sutarties 1.3 punkte. Jeigu pradinės Sutarties vertė išnaudojama anksčiau, nei suėjo 36 (trisdešimt šeši)  Sutarties galiojimo mėnesiai, Sutartis pasibaigia nuo pradinės Sutarties vertės išnaudojimo momento. 
9.2. Sutartis Sutarties galiojimo laikotarpiu gali būti keičiama, vadovaujantis Lietuvos Respublikos viešųjų pirkimų įstatymo 89 straipsniu. Sutarties sąlygų pakeitimai įforminami Šalių rašytiniais susitarimais, kurie yra neatsiejama Sutarties dalis.
9.3. Jei bet kuri šios Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui. 
9.4. Nutraukus Sutartį ar jai pasibaigus, lieka galioti šios Sutarties nuostatos, susijusios su atsakomybe bei atsiskaitymais tarp Šalių pagal šią Sutartį.  

10. GARANTINIS LAIKOTARPIS
10.1. Pagal Sutartį atliktiems Darbams suteikiami Lietuvos Respublikos teisės aktuose įtvirtinti garantiniai terminai, kurie pradedami skaičiuoti nuo visų Darbų galutinio rezultato ir objekto perdavimo Užsakovui baigiamuoju ar galutiniu aktu dienos.
10.2. Rangovui atsisakius pašalinti defektus arba jų nepašalinus per Užsakovo nustatytą protingą terminą, juos pašalina Užsakovas, o Rangovas privalo kompensuoti Užsakovui atliktų darbų vertę.
11.    SUTARTIES VYKDYMO SUSTABDYMAS
7. 
8. 
9. 
11.1. Esant nuo Užsakovo nepriklausančioms aplinkybėms, kurių protinga ir apdairi Sutarties Šalis negalėjo numatyti Sutarties sudarymo metu, dėl kurių Darbai negali būti atliekami arba Užsakovas negali priimti atliktų Darbų, Užsakovas privalo nedelsdamas, ne vėliau kaip per 3 (tris) darbo dienas raštu (pvz., el. paštu) informuoti apie tai Rangovą ir turi teisę raštu (pvz., el. paštu) nurodyti sustabdyti Sutarties vykdymą nuo tinkamo informavimo momento iki Sutarties vykdymą ribojančių aplinkybių pasibaigimo. Pasibaigus Sutarties vykdymą ribojančioms aplinkybėms, Užsakovas turi nedelsdamas, ne vėliau kaip per 3 (tris) darbo dienas apie tai raštu informuoti Rangovą.
10. 
11. 
11.2. Esant nuo Rangovo nepriklausančioms aplinkybėms, kurių protinga ir apdairi Sutarties Šalis negalėjo numatyti Sutarties sudarymo metu, dėl kurių  Rangovas negali atlikti Darbų, Rangovas turi nedelsdamas, ne vėliau kaip per 3 (tris) darbo dienas raštu (pvz., el. paštu) informuoti apie tai Užsakovą bei pateikti dokumentus, įrodančius, kaip šios Sutarties vykdymą ribojančios aplinkybės įtakoja Sutarties vykdymą ir turi teisę reikalauti sustabdyti Sutarties vykdymą nuo tinkamo informavimo momento iki Sutarties vykdymą ribojančių aplinkybių pasibaigimo. Pasibaigus Sutarties vykdymą ribojančioms aplinkybėms, Rangovas turi nedelsdamas, ne vėliau kaip per 3 (tris) darbo dienas apie tai raštu (pvz., el. paštu) informuoti Užsakovą.
11.3.  Aplinkybės, dėl kurių gali būti stabdomas Darbų atlikimas, yra:
11.3.1. Užsakovui būtinas papildomas laikas įvykdyti viešojo pirkimo procedūras, kurių neįvykdžius negalima tęsti Darbų;
11.3.2. bet koks nenumatomas gamtos jėgų veikimas, kurio joks patyręs Rangovas nebūtų galėjęs tikėtis, dėl kurių  Rangovas negali atlikti Darbų;
11.3.3. kitos aplinkybės, kurios nebuvo žinomos Sutarties sudarymo metu ir su kuriomis susidurtų bet kuris kitas Rangovas/Užsakovas, ir dėl kurių  Darbai negali būti atliekami.
11.4.   Sutarties vykdymas visais Sutartyje numatytais atvejais gali būti sustabdytas ne ilgiau kaip 3 (tris) kalendorinius mėnesius per visą Sutarties vykdymo laikotarpį.
11.5. Sutartinių įsipareigojimų, kurių vykdymas buvo sustabdytas, vykdymo terminas pratęsiamas laikotarpiui, kuris, išnykus aplinkybėms, dėl kurių sutartinių įsipareigojimų vykdymas buvo sustabdytas, pagal Sutartį buvo likęs Rangovo sutartinių įsipareigojimų vykdymui iki kol sutartinių įsipareigojimų vykdymas buvo sustabdytas.
11.6. Sutartinių įsipareigojimų vykdymo sustabdymas ir atnaujinimas įforminami Šalims pasirašant papildomą susitarimą prie Sutarties, kuris yra neatskiriama Sutarties dalis.
11.7. Toks sutartinių įsipareigojimų vykdymo stabdymas negali turėti įtakos Sutarties kainai / įkainiams, t. y. Užsakovas nekompensuoja Rangovui dėl tokio sustabdymo kilusių (jei kiltų) Rangovo išlaidų.
11.8. Kai aplinkybės, dėl kurių sutartinių įsipareigojimų vykdymas buvo sustabdytas, dar nėra išnykusios, o Sutarties sustabdymas trunka ilgiau nei Sutartyje nustatytas maksimalus sutartinių įsipareigojimų vykdymo sustabdymo terminas (11.4 punktas), Sutarties Šalys gali susitarti dėl Sutarties nutraukimo.
11.9. Jeigu Darbų sustabdymas trunka ilgiau nei 3 (tris) mėnesius, bet kuri Šalis turi teisę vienašališkai ne teismo tvarka nutraukti Sutartį, iš anksto prieš 30 (trisdešimt) dienų įspėdama kitą Šalį. Sutartis laikoma nutraukta kitą dieną po įspėjimo termino pabaigos, jeigu per įspėjimo terminą nėra atnaujinamas visų Darbų ar sustabdytos Darbų  dalies vykdymas. 

12. SUTARTIES NUTRAUKIMAS 
12.1.  Sutartis gali būti nutraukta Šalių rašytiniu susitarimu. 
12.2.  Užsakovas Sutarties 8.4 punkte nustatytais atvejais turi teisę vienašališkai nutraukti Sutartį, raštu apie tai įspėdamas Rangovą prieš 30 (trisdešimt) kalendorinių dienų, ir tokiu atveju taikyti Rangovui 5 (penkių) % dydžio baudą nuo pradinės Sutarties vertės be PVM.
12.3.  Rangovas turi teisę vienašališkai nutraukti Sutartį, raštu apie tai įspėdamas Užsakovą prieš 30 (trisdešimt) kalendorinių dienų, jeigu Užsakovas daugiau kaip 14  (keturiolika) kalendorinių dienų vėluoja apmokėti už tinkamai atliktus Darbus.
12.4.  Užsakovui arba Rangovui vienašališkai arba Šalių susitarimu nutraukus Sutartį, Rangovas privalo perduoti visus iki Sutarties nutraukimo atliktus Darbus, pasirašant Darbų priėmimo–perdavimo aktą. Užsakovas už tinkamai ir kokybiškai atliktus Darbus privalo sumokėti.
12.5. Sutartis taip pat gali būti nutraukta kitais Sutartyje ir (ar) Lietuvos Respublikos viešųjų pirkimų įstatymo 90 straipsnyje ir (ar) Lietuvos Respublikos civilinio kodekso 6.217 straipsnyje nustatytais atvejais. Apie tokį Sutarties nutraukimą Šalys raštu praneša viena kitai prieš 10 (dešimt) kalendorinių dienų. 
12.6.  Nutraukus Sutartį ar jai pasibaigus, lieka galioti šios Sutarties nuostatos, susijusios su atsakomybe bei atsiskaitymais tarp šalių pagal šią Sutartį.

[bookmark: _Toc93857957]13.   SUBRANGOVŲ PASITELKIMAS, KEITIMAS, TIESIOGINIO ATSISKAITYMO SU SUBRANGOVAIS GALIMYBĖ
13.1.  Rangovas, vykdydamas sutartinius įsipareigojimus, turi teisę pasitelkti subrangovu Lietuvos Respublikos viešųjų pirkimų įstatymo 88 straipsnio nustatyta tvarka. Už subrangovų, jeigu jie pirkime yra pasitelkiami vadovaujantis viešojo konkurso, kurio pagrindu yra sudaryta Sutartis, atliktus Darbus, Darbų saugą, Darbų metu naudojamų medžiagų ir kitų priemonių kokybę, Darbų atlikimo terminus, atliktų Darbų kokybę ir atliktų Darbų garantinius įsipareigojimus ir/ ar padarytą žalą atsako Rangovas.
13.2.    Subrangovai, kurie yra pasitelkiami vadovaujantis viešojo konkurso, kurio pagrindu yra sudaryta Sutartis, sąlygomis yra šie: [nurodyti. Jei subrangovai nepasitelkiami, nurodoma: Nėra].
13.3.  Jei Rangovas pageidauja pasitelkti subrangovus po Sutarties pasirašymo, jis teikia rašytinį prašymą Užsakovui, nurodydamas pasitelkiamus subrangovus, pagrindžia subrangovų pasitelkimo poreikį, jų pašalinimo pagrindų nebuvimą (jei taikoma), taip pat pateikia dokumentus pagrindžiančius subrangovų atitiktį Pirkimo dokumentuose keliamiems kvalifikaciniams reikalavimams. Užsakovas prašymą tenkina arba pateikia argumentuotą atsisakymą prašymą tenkinti per 3 (tris) darbo dienas nuo prašymo pateikimo dienos.
13.4. Subrangovų keitimo tvarka: subrangovai gali būti keičiami Rangovo prašymu subrangovui bankrutavus, atsisakius vykdyti sutartinius įsipareigojimus ar dėl kitų svarbių priežasčių. Subrangovai, kurių pajėgumais Rangovas remiasi dėl jų atitikimo nustatytiems kvalifikacijos reikalavimams, gali būti keičiami kitais tik tuo atveju, jei nauji subrangovai atitinka ne mažesnius kvalifikacijos reikalavimus nei buvo taikomi ankstesniems. Rangovas prašymą dėl Sutartyje nurodyto subrangovo keitimo kitu subrangovu Užsakovui pateikia raštu, nurodydamas keitimo priežastis. Kartu su prašymu Rangovas turi pateikti ir subrangovo raštą, kuriame subrangovas nurodo priežastį dėl kurios atsisako/nebegali vykdyti savo sutartinių įsipareigojimų. Kartu su informacija apie naujus subrangovus pateikiami ir subrangovo pašalinimo pagrindų nebuvimą patvirtinantys dokumentai (jei taikoma). Subrangovo pakeitimas kitu subrangovu įforminamas pasirašant papildomą Šalių susitarimą prie Sutarties.
13.5.  Užsakovas numato tiesioginio atsiskaitymo su subrangovu galimybę, išskyrus atvejus kai subranga negalima dėl pirkimo sutarties pobūdžio. Užsakovas ne vėliau kaip per 3 (tris) darbo dienas nuo Sutarties įsigaliojimo raštu informuoja visus Sutartyje ar jos prieduose įvardintus, pasitelktus papildomai arba pakeistus subrangovą (-us) apie tokią tiesioginio atsiskaitymo galimybę. Subrangovas, norėdamas pasinaudoti šia galimybe turi raštu informuoti Užsakovą (kartu pateikdamas subrangos sutarties nuorašą) ir Rangovą. Tais atvejais, kai subrangovas išreiškia norą pasinaudoti tiesioginio atsiskaitymo galimybe, prie šios Sutarties sudaromas trišalis susitarimas (Sutarties priedas Nr. 3) tarp Užsakovo, Rangovo ir subrangovo, kuriame  nustatoma tiesioginio atsiskaitymo su subtiekėju tvarka atsižvelgiant į pirkimo dokumentuose ir subrangos sutartyje nustatytus reikalavimus ir kitas sąlygas, apimant bet neapsiribojant teise Rangovui prieštarauti nepagrįstiems mokėjimams.

14.     SPECIALISTŲ KEITIMO PAGRINDAI IR TVARKA
14.1.   Rangovas negali keisti Sutarties priede Nr. 4 „Sutarties vykdymui pasitelkiami specialistai“ nurodytų specialistų dėl kurių buvo susitarta Sutarties sudarymo metu, visam arba iki Sutarties įvykdymo pabaigos likusiam Sutarties vykdymo terminui prieš tai raštu nepranešęs Užsakovui ir negavęs jo raštiško sutikimo. Keičiamas specialistas turi turėti ne žemesnę, nei nurodyta Pirkimo dokumentuose, kvalifikaciją.
14.2. Rangovas Sutarties vykdymo metu gali inicijuoti Rangovo specialisto, numatyto Sutarties priede Nr. 4 „Sutarties vykdymui pasitelkiami specialistai“, keitimą, nurodydamas tokio keitimo motyvus.
14.3.  Rangovas, siekdamas pakeisti specialistą, turi raštu informuoti Užsakovą prieš 3 (tris) darbo dienas ir gauti Užsakovo sutikimą. Rangovas kartu su Užsakovu raštu sudaro susitarimą dėl specialisto pakeitimo, kurį pasirašo abi Šalys. Šis susitarimas yra neatskiriama Sutarties dalis.

15. FORCE MAJEURE
15.1.   Force Majeure sąlygos taikomos vadovaujantis Lietuvos Respublikos Vyriausybės 1996 m. liepos 15d. nutarimu Nr. 840 patvirtintomis „Atleidimo nuo atsakomybės dėl nenugalimos jėgos (Force majeure) aplinkybėmis“, taisyklėmis.

16. KITOS SĄLYGOS
16.1. Sutarčiai taikoma ir ji aiškinama pagal Lietuvos Respublikos teisę.
16.2.   Sutarties vykdymo metu Paslaugų teikėjo gauta informacija ir dokumentai yra konfidencialūs. Be išankstinio raštiško Kliento leidimo Paslaugų teikėjas neskelbia ir neatskleidžia jokių Sutarties nuostatų, išskyrus atvejus, kai tai būtina vykdant Sutartį arba tai nustato galiojantys teisės aktai. 
16.3. Visi šios Sutarties vykdymo metu Šalių gauti asmens duomenys bus tvarkomi tik šioje Sutartyje numatytu tikslu ir tiek, kiek būtina tinkamai įgyvendinti Sutartį, laikantis 2016 m. balandžio 27 d. priimto Europos Parlamento ir Tarybos reglamento (ES) 2016/679 dėl fizinių asmenų apsaugos ir kitų teisės aktų, reglamentuojančių asmens duomenų tvarkymą.
16.4. Sutartis sudaroma pasirašant kvalifikuotais elektroniniais parašais arba apsikeičiant pasirašytomis skenuotomis Sutarties kopijomis PDF formatu. Jei pasirašomi Sutarties originalai, sudaromi du egzemplioriai po vieną kiekvienai Šaliai.

17. Sutarties priedai, kurie yra neatskiriamos Sutarties dalys:
17.1. Techninė specifikacija – priedas Nr. 1;
17.2. Darbų kainoraštis – priedas Nr. 2;
17.3. Trišalis susitarimas – priedas Nr. 3;
17.4. Sutarties vykdymui pasitelkiami specialistai – priedas Nr. 4;
17.5. Pirkimo  dokumentai (saugomis CVP IS) – priedas Nr. 5;
17.6. Rangovo pasiūlymas Pirkimui (saugomas CVP IS) – priedas Nr. 6.


18. Sutarties šalių adresai ir rekvizitai:

	Rangovas:
	Užsakovas: Vilniaus universitetas


	Juridinio asmens kodas , 
PVM mokėtojo kodas ,
adresas xxx g. x, Vilnius,
a/s, 
AB 
Banko kodas 

[pareigos, vardas pavardė]
	Juridinio asmens kodas 211950810, 
PVM mokėtojo kodas LT119508113, 
adresas Universiteto g. 3, Vilnius, LT-01513,
A/s LT537300010002460768
AB „Swedbank“
Banko kodas 73000

Kancleris Raimundas Balčiūnaitis







Sutarties priedas Nr. 3

TRIŠALIS SUSITARIMAS
DĖL TIESIOGINIO ATSISKAITYMO SU SUBRANGOVAIS


Vilniaus universitetas, įmonės kodas 211950810, PVM mokėtojo kodas LT119508113, registruotas LR juridinių asmenų registre adresu Universiteto 3, Vilnius, LT-01513, atstovaujama __________ veikiančio pagal ________________, (toliau – Užsakovas)

Rangovas _________________________________, pagal Lietuvos Respublikos įstatymus teisėtai įregistruota ir veikianti /uždaroji/ akcinė bendrovė, juridinio asmens kodas [________________________], PVM mokėtojo kodas [________________________], registruotos buveinės adresas [________________________], Lietuvos Respublika, duomenys apie kurią kaupiami ir saugomi [________________________], atstovaujama [Susitarimą iš Rangovo pusės pasirašysiančio asmens pareigos, vardas, pavardė], veikiančio pagal [atstovavimo pagrindas] (toliau – Rangovas), ir 

Subrangovas _________________________________, pagal Lietuvos Respublikos įstatymus teisėtai įregistruota ir veikianti /uždaroji/ akcinė bendrovė, juridinio asmens kodas [________________________], PVM mokėtojo kodas [________________________], registruotos buveinės adresas [________________________], Lietuvos Respublika, duomenys apie kurią kaupiami ir saugomi [________________________], atstovaujama [Susitarimą iš Subrangovo pusės pasirašysiančio asmens pareigos, vardas, pavardė], veikiančio pagal [atstovavimo pagrindas] (toliau – Subrangovas), 

Užsakovas, Rangovas ir Subrangovas kiekvienas atskirai toliau vadinamas Šalimi, bendrai vadinamos Šalimis, 

atsižvelgdamos į tai, kad:

· Užsakovas ir Rangovas 20_ m. _________ __ d. sudarė sutartį Nr. ____ (toliau – Rangos sutartis); 
· Rangovas Rangos sutarties dalies  ________________ darbams atlikti pasitelkė Subrangovą, kuris numatytas ir nurodytas Rangovo pasiūlyme arba patvirtintas Užsakovo ir Rangovo protokolu Nr.______;
· Lietuvos Respublikos viešųjų pirkimų įstatymo 88 straipsnio 2 dalyje numatyta subtiekėjo teisė pasinaudoti tiesioginio atsiskaitymo galimybe;
· Subrangovas 20__ __________ d. raštu pateikė Užsakovui pagrįstą prašymą atsiskaityti su juo už atliktus darbus tiesiogiai; 
· Subrangovas pateikė Užsakovui Rangovo patvirtinimą apie tai, kad Subrangovas tinkamai įvykdė Rangos sutartyje numatytus įsipareigojimus;
sudarė šį trišalį susitarimą (toliau – Susitarimas).

1. SUTARTIES OBJEKTAS 
1.1. Užsakovas įsipareigoja Sutartyje nurodytomis sąlygomis ir tvarka tiesiogiai atsiskaityti su  Subrangovu už atliktus darbus pagal Rangos sutartį. 

2. ŠALIŲ PATVIRTINIMAI IR GARANTIJOS

2.1. Kiekviena iš Šalių pareiškia ir garantuoja kitai Šaliai, kad:
2.1.1. Šalis atliko visus teisinius veiksmus, būtinus, kad Susitarimas būtų tinkamai sudaryta ir galiotų;
2.1.2. sudarydama Susitarimą, Šalis neviršija savo kompetencijos ir nepažeidžia ją saistančių teisės aktų, taisyklių, statutų, teismo sprendimų, įstatų, nuostatų, potvarkių, įsipareigojimų ir susitarimų;
2.1.3. Šalies atstovai, pasirašę šį Susitarimą, yra Šalies tinkamai įgalioti ją pasirašyti ir Šalių ir (ar) jų atstovų asmens duomenys, būtini tinkamam Susitarimo sudarymui, nelaikomi konfidencialia informacija;
2.1.4. Susitarimas yra Šaliai galiojantis, teisinis ir ją saistantis įsipareigojimas, kurio vykdymo galima pareikalauti pagal Susitarimo sąlygas;
2.1.5. Susitarimo įsigaliojimo dieną Šalims šios Susitarimo sąlygos yra aiškios ir vykdytinos;
2.1.6. nei šio Susitarimo sudarymas, nei Šalių šiuo Susitarimu prisiimtų įsipareigojimų vykdymas neprieštarauja ir nepažeidžia (i) jokio teismo, arbitražo, valstybinės ar savivaldos institucijos sprendimo, įsakymo, potvarkio ar nurodymo, kuris yra taikomas Šalims; (ii) jokios sutarties ar kitokio sandorio, kurio šalimi yra atitinkama Šalis, ar (iii) jokio Šalims taikomo įstatymo ar kito teisės norminio akto nuostatų.

2.2. Subrangovas patvirtina, kad:
2.2.1. atliko šiuos darbus pagal Rangos sutartį:________________________________________(toliau – Darbai);
2.2.2. šiame Susitarime nurodytą mokėtiną sumą Rangovas privalo sumokėti Subrangovui pagal subrangos sutartį;
2.2.3. šiame Susitarime nurodyta suma atitinka atliktų Darbų kainą pagal subrangos sutartį.

2.3. Užsakovas patvirtina, kad:
2.3.1. priėmė iš Rangovo pagal Rangos sutartį Subrangovo atliktus Darbus, nurodytus šio Susitarimo 2.2.1 punkte;
2.3.2. atlikti Darbai yra kokybiški ir atitinka visus kokybės reikalavimus, nustatytus Rangos sutartyje.
2.3.3. už Subrangovo atliktus Darbus su Rangovu nėra atsiskaitęs. 

2.4. Rangovas patvirtina, kad:
2.4.1. Subrangovas pagal Rangos sutartį turėjo atlikti šiuos darbus:________________________________________;
2.4.2. Subrangovo atlikti darbai atitinka visus kokybės reikalavimus, nustatytus Rangos sutartyje;
2.4.3. Užsakovas nėra atsiskaitęs su Rangovu už Subrangovo atliktus Darbus;
2.4.4. Neprieštarauja, kad Užsakovas tiesiogiai sumokėtų Subrangovui už atliktus Darbus šiame Susitarime nurodytą kainą.

2.5. Jei paaiškėja, kad šiame Susitarime nurodyti Šalių patvirtinimai (-as) ir/ar pareiškimai (-as) yra melagingas (-i) ir/ar klaidingas (-i), tai Šalis privalo atlyginti kitai Šaliai dėl tokio (-ių) melagingo (-ų) ir/ar klaidingo (-ų) patvirtinimo (-ų) ir/ar pareiškimo (-ų) patirtus nuostolius.
2.6. Šis Susitarimas yra sudarytas, remiantis Lietuvos Respublikos viešųjų pirkimų įstatymo ir Rangos sutarties bei kitų teisės aktų nuostatomis. Esant situacijai, kuomet Susitarimo sąlygos neatitinka Lietuvos Respublikos viešųjų pirkimų įstatyme išdėstytų reikalavimų, taikomos įstatymo normos. Šalys konstatuoja ir patvirtina, jog šio Susitarimo nuostatos Rangos sutarties nuostatoms neprieštarauja. 

3. ATSISKAITYMO TVARKA

3.1. Užsakovas įsipareigoja sumokėti Subrangovui už Susitarimo 2.2.1 punkte nurodytus kokybiškai atliktus Darbus [suma skaičiais] Eur per __ (________________) kalendorinių dienų nuo darbų atlikimo perdavimo - priėmimo akto pasirašymo ir PVM sąskaitos faktūros ar kito tipo priklausančios išrašyti sąskaitos gavimo dienos.
3.2. Sąskaitas už kokybiškai atliktus Darbus Subrangovas pateikia laikantis Rangos sutarties 7.3 p. sąlygų.
3.3. Rangovas turi teisę prieštarauti nepagrįstiems mokėjimams pagal šį Susitarimą. 
3.4. Visi atsiskaitymai pagal šį Susitarimą atliekami eurais.

4. SUSITARIMO ĮSIGALIOJIMAS IR GALIOJIMAS

4.1. Šis Susitarimas įsigalioja nuo Susitarimo pasirašymo ir galioja iki visiško juo prisiimtų įsipareigojimų įvykdymo, bet ne ilgiau kaip Rangos sutartis.

5. BAIGIAMOSIOS NUOSTATOS

5.1. Visus Šalių tarpusavio santykius, atsirandančius iš šio Susitarimo ir neaptartus jos sąlygose, reglamentuoja Lietuvos Respublikos įstatymai ir kiti teisės aktai. 
5.2. Rangovas supranta ir neprieštarauja, kad bus mažinama Užsakovo Rangovui pagal Rangos sutartį mokėtina suma ta dalimi, kuri bus sumokėta pagal šį Susitarimą tiesiogiai Subrangovui. Sumos sumokėtos tiesiogiai Subrangovui pagal šį Susitarimą nebus įtraukiamos į Užsakovui Rangovo pateiktas sąskaitas.
5.3. Visus ginčus dėl šio Susitarimo vykdymo Šalys įsipareigoja spręsti derybomis. Jeigu Šalys šių ginčų negali išspręsti derybomis, jie sprendžiami Lietuvos Respublikos teismuose teisės aktų nustatyta tvarka. 
5.4. Šis Susitarimas sudarytas trimis vienodą teisinę galią turinčiais egzemplioriais, po vieną kiekvienai Šaliai.

6. [bookmark: _Ref322960634]ŠALIŲ REKVIZITAI

	Subrangovas
Pavadinimas 
Adresas 
Įmonės kodas: 
A.s. Nr. 
Bankas 
Banko kodas 
Tel. Nr.: 
_______________________
(pareigos, vardas, pavardė)
	Rangovas
Pavadinimas 
Adresas 
Įmonės kodas: 
A.s. Nr. 
Bankas 
Banko kodas 
Tel. Nr.: 
________________________
(pareigos, vardas, pavardė)
	Užsakovas
Pavadinimas 
Adresas 
Įmonės kodas: 
A.s. Nr. 
Bankas 
Banko kodas 
Tel. Nr.: 
________________________
(pareigos, vardas, pavardė)

